ลุ้น SET บวกต่อ แนวโน้มฟันด์โฟลว์ไหลเข้า-ราคาน้ำมันดิบพุ่งหนุน
ลุ้น SET บวกต่อ รับแนวโน้มฟันด์โฟลว์ไหลเข้ามองผลกระทบยูเครนรัสเซียน้อยและน้ำมันดีดตัวขึ้นเกือบ 5% พร้อมให้แนวรับที่ 1,670-1,675 จุด และแนวต้าน 1,690-1,700 จุด
1 มี.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้ามีโอกาสปรับตัวขึ้นโดยได้รับปัจจัยหนุนจากทิศทางเงินทุนต่างชาติไหลเข้า โดยนักลงทุนมองว่าตลาดหุ้นไทยได้รับผลกระทบจากสถานการณ์ความตึงเครียดระหว่างรัสเซียและยูเครนค่อนข้างจำกัด ในขณะเดียวกันได้รับปัจจัยหนุนจากราคาน้ำมันที่ดีดตัวขึ้นเกือบ 5%
อย่างไรก็ตามให้ติดตามสถานการณ์ความตึงเครียดระหว่างรัสเซียและยูเครนอย่างใกล้ชิด ซึ่งอาจจะส่งผลให้มีแรงขายทำกำไรออกมาในช่วงระหว่างวันได้
ทั้งนี้พร้อมให้แนวรับที่ 1,670-1,675 จุด และแนวต้าน 1,690-1,700 จุด